Jimmie Åkesson

Per Jimmie Åkesson (født 1979) er en svensk politiker som siden 2005 har vært partileder i partiet Sverigedemokraterna. Ved valget i 2010 ble han valgt inn i Riksdagen.

 Biografi 
Jimmie Åkesson er oppvokst i Valje i Sölvesborg kommune i Blekinge län. Etter å ha vært medlem i Moderata ungdomsförbundet meldte han seg i 1995 inn i Sverigedemokraterna. 

Før Åkesson ble politiker på heltid bedrev han studier i blant annet statsvitenskap, forskningspolitikk, forvaltningsrätt, økonomisk historie, filosofi, nasjonaløkonomi og samfunnsgeografi ved Lunds universitet. Ladok, Lund Universitet 

Engasjementet i rikspolitikken ble innledet i 1997, da han ble valgt til varamedlem av partiledelsen. Siden det har han hatt flere verv, blant annet innenfor partiets PR-enhet og som leder for programkomiteen. Etter valget i 1998 var han med på å gjenoppbygge Sverigedemokratisk Ungdom, hvor han først ble nestleder, deretter leder i perioden 2000–2005. Han har sittet i Sölvesborg kommunestyre siden 1998.

Etter indre stridigheter i Sverigedemokraterna ble Åkesson foreslått av valgkomiteen som ny partileder i 2005. Ved årsmøtet den 7. mai 2005 vant Åkesson over den tidligere partilederen Mikael Jansson med stemmetallet 91–50. Åkesson var fra og med sommeren 2005 heltidsansatt som partileder. Før han ble politiker på heltid, studerte han blant annet statsvitenskap, forskningspolitikk, forvaltningsrett, økonomisk historie, filosofi, nasjonaløkonomi og samfunnsgeografi ved Lunds universitet.

Den 19. oktober 2009 publiserte Aftonbladet et islamkritisk innlegg av Jimmie Åkesson på sin debattside. Debattartikkelen hevdet at ulike aspekter av islam var det «största utländska hotet mot Sverige sedan andra världskriget.» Aftonbladets redaksjon hadde gitt artikkelen overskriften «Muslimerna är vårt största utländska hot».Åkessons debattinlägg på www.aftonbladet.se Debattartikkelen vakte mye oppmerksomhet. Jimmie Åkesson møtte næringsministeren og visestatsminister Maud Olofsson i en direktesendt debatt på SVT i anledning av debattartikkelen.Svenska Dagbladet - Hetsigt när Åkesson diskuterade med Olofsson Centrum mot rasism anmeldte artikkelen som hets mot folkegruppe,www.aftonbladet.se om Centrum mot rasisme JK-anmälan men de fikk ikke medhold i at innholdet i artikkelen utgjorde dette, og besluttet å ikke innlede forundersøkelse.Justitiekanslern - Innehållet i en artikel i Aftonbladet har inte ansetts utgöra hets mot folkgrupp [2009-10-23] Opinionsmålerne United Minds og Synovate konstaterte at Åkessons debattartikkel økte Sverigedemokraternas støtte hos velgerne i deres respektive opinionsmålinger i oktober måned.Aftonbladet - Medvind för Monas gängDagens Nyheter - Stödet minskar för de rödgröna

I februar 2010 refererte tidsskriftet DSM en undersøkelse som viste at Jimmie Åkesson var Sveriges niende viktigste opinionsdanner i løpet av 2009, i henhold til ca. 150 av Sveriges lederskribenter, debattredaktører, kronikkspaltister og samfunnsdebattanter. 

I en partilederdebatt på SVT den 7. september 2018 uttalte Åkesson: «Bara invandrare får jobb så kommer allt att lösa sig – det har de sagt hela tiden. Det händer inte, det blir inte så. Därför måste man ställa frågan varför det är så svårt för de här människorna att få jobb. Det är för att de inte är svenskar. De passar inte in i Sverige». Denne uttalelsen fikk Annie Lööf (C) til å slå neven i bordet og utbryte: ”Men hur uttrycker du dig?”. Jimmie Åkesson fortsatte sitt resonnement og påpekte at utenlandsfødte må få større forutsetninger for å bli ”svenske” og kontret deretter Annie Lööfs utspill med: ”Du är alltid så arg Annie Lööf, sluta skrika och gapa i varje debatt.” Debattleder Martina Nord i SVT tok avstand fra Åkessons uttalelse på vegne av TV-kanalen under henvisning til at hun mente den var grovt generaliserende. I februar 2019 ble SVT felt av Granskningsnämnden for brudd på prinsippet om upartiskhet (tilsvarer norsk PFU).

Åkesson var samboer med SD-politikeren Louise Erixon fra 2011-2020, og de har ett barn sammen.

 Riksdagsmedlem 
I riksdagsvalget 2010 var Åkesson på førsteplass på Sverigedemokraternas riksdagsliste. Partiets framgang i valget resulterte i at Åkesson ble valgt inn i riksdagen fra valgkretsen for Jönköpings län på plass nummer 326. Som nyvalgt riksdagsmedlem ble Åkesson medlem i Krigsdelegationen.

Åkesson ble i oktober 2014 sykemeldt på grunn av utbrenthet. Den 23. mars 2015 annonserte han en tilbakekomst til svensk politikk.

 Bibliografi  
 Åkesson, Jimmie (2013), Satis polito. ISBN 9198116207
 Åkesson, Jimmie (2018), Det moderna folkhemmet. ISBN 9789198116243

 Bildegalleri 

 Referanser 

 Eksterne lenker 




Kategori:Svenske partiledere
Kategori:Svenske riksdagsmedlemmer 2022–2026
Kategori:Svenske riksdagsmedlemmer 2018–2022
Kategori:Svenske riksdagsmedlemmer 2014–2018
Kategori:Svenske riksdagsmedlemmer 2010–2014
Kategori:Svenske riksdagsmedlemmer fra Sverigedemokraterna
Kategori:Alumni fra Lunds universitet
Kategori:Personer fra Sölvesborgs kommun
Kategori:Personer fra Bromölla kommun